Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 282/12/5508	Ružomberok, 19.9.2012
EEČ : 2-42-98-2012

U Z N E S E N I E

Trestná vec:	obvinený XXXXX 
Prečin:	Marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 16.06.2012 o 02.00 h vykonával jazdu na motorovom vozidle zn. Audi A8, ev. č. GA200CU, po miestnej komunikácii v obci Bešeňová, v smere od Thermal parku Bešeňová k predajni ovčích syrov, kde bol hliadkou OO PZ Liptovská Teplá kontrolovaný, pričom bolo zistené, že má rozsudkom Okresného súdu XXXXX sp. zn. 2T287/2011, ktorý nadobudol právoplatnosť 13.03.2012, uložený trest zákazu činnosti viesť motorové vozidlá každého druhu na dobu 30 mesiacov, pričom obvinený bol podrobený dychovej skúške do prístroja Alcotest Dräger 7410 č. ARJJ-0590, pričom mu bola nameraná hodnota 0,28 mg/l.

lebo je trestné stíhanie neprípustné podľa § 9 odsek 1 písmeno d
Odôvodnenie:
     Uznesením povereného príslušníka OR PZ ODI Ružomberok sp. zn. ORP-52/DI-RK-2012 zo dňa 27.07.2012 bolo vznesené obvinenie XXXXX pre prečin marenia výkonu úradného rozhodnutia podľa § 348 ods. 1 písm. d) Trestného zákona, na tom skutkovom základe, ako je uvedené vo výrokovej časti tohto uznesenia.
   
Po preskúmaní predmetného spisu zisťujem nasledovný skutkový stav:
       
Obvinený XXXXX je zo spáchania predmetného skutku usvedčovaný výpoveďami svedkov XXXXX, XXXXX, XXXXX, ktorý potvrdili, že obvinený viedol motorové vozidlo v čase zákazu činnosti viesť motorové vozidlá, ako aj listinnými dôkazmi.  
     
Podľa úmrtného listu nachádzajúceho sa na č. l. 10, obvinený XXXXX, nar. XXXXX, zomrel dňa 18.08.2012.
      
Podľa § 9 ods. 1 písm. d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
       
   Na základe týchto skutočností je teda trestné stíhanie neprípustné, pretože obvinený XXXXX, nar. XXXXX, zomrel dňa 18.08.2012 a musí byť tak trestné stíhanie zastavené, preto som rozhodol tak, ako je to uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor